Žvėryno liepa
54°41′59″š. pl. 25°14′40″r. ilg.﻿ / ﻿54.699758°š. pl. 25.244567°r. ilg.﻿ / 54.699758; 25.244567 Žvėryno liepa – išskirtinio amžiaus liepa, auganti Vilniuje, Žvėryne, tarp T. Narbuto ir Gervių gatvių. Medis stūkso ant sodybinio namo T. Narbuto g. 20 sklypo ribos (nuo Gervių ir Paribio gatvių pusės), prie ūkinio pastato, į jį remiasi sklypą ribojanti tvora. Pro apkarpytą medžio lają pravesti elektros tiekimo laidai. Vienas aukščiausių medžių Žvėryne. Žvėryno liepa nuo 1996 m. gegužės 29 d. yra Vilniaus miesto savivaldybės saugomas botaninis gamtos paveldo objektas. 2014 m. liepos mėn. duomenimis, objektas nuorodomis nepažymėtas. Žvėryno liepa išbraukta iš saugomų medžių sąrašo kaip „prastos būklės, sunykusi“ (Saugomų teritorijų valstybės kadastre pateikiamas duomenų šaltinis: savivaldybės įmonė „Vilniaus planas“, 2016 m.).